Buksan ang nilalaman- Learn More

I-access ang aralin- sa lesson ito

**ANG AHA’YKNOW:**

Ang **AHA’YKNOW o AHA! I KNOW! ALAM KO NA!** na siyang pangalan ng Website ay hango mula sa mga katagang binabanggit ng mga mag-aaral sa loob ng silid kapag ang kanilang aralin ay nakukuha, ito ang ginamit ng guro na siyang pamagat ng Website.

Ang Website na ito ay isang Pagtatayang Kagamitang na siyang nakitang paraan ng guro upang malinang ang bawat kasanayan at kompetensi ng bawat aralin. Ito ay may layuning maghatid ng mga Gawain tungkol sa mga Araling tinalakay sa Ikalawang Markahan.

Isa sa pangunahing layunin ng AHA’YKNOW ay ang paglikha ng mga Pagtatayang Gawain na nakapokus sa mga kompetensing dapat matamo ng mga mag-aaral.

Ginamit ng AHA’YKNOW bilang Kagamitang Pampagkatuto upang makasabay sa agos ng pagbabago ng panahon dulot ng teknolohiya ito ang siyang naging daan upang mapukaw ang kawilihan ng mga mag-aaral sa loob ng silid.

**Para sa mga mag-aaral**

Ang bawat Pagtatayang Gawain na nilalaman ng mga Aralin ay nakapokus sa kompetensing kailangan matamo ng bawat isa. Karagdagan pa rito, ang bawat aralin ay naglalaman ng ibat-ibang uri ng Pagtatayang Gawain na siyang kailangan matapos sa loob lamang ng ating silid-aralan.

Tandaan na sa bawat Gawain, ang mga mag-aaral ay inaasahang matamo ang **kaukulang marka** na kinakailangan upang magpatuloy pa sa susunod pang mga Aralin.

Ang ganitong paraan ay siyang inilagay sa Website upang lubusang masukat ang kasanayan ng mga mag-aaral sa bawat Aralin.

Sa huli, kung ang mag-aaral ay nagkulang sa puntos na kailangan matamo, ang pagsagot sa Panulong na Pagtataya ang siyang magiging gabay upang magpatuloy sa aralin.

**Ang Website na ito ay may mga bahagi na dapat mong maunawaan:**

**Panimulang Pagtataya:** Sa bahaging ito, susubukin ang kaalaman ng mga mag-aaral sa pagtuklas ng kanilang magiging aralin.

**AHA: Alam ko na:** Sa bahaging ito, ang mga mag-aaral ay magkakaroon ng Pagtatayang Gawain na may pamagat na **“ISIPIN-SAGUTIN”** na siyang susukat sa kanilang kasanayan sa natutunan sa Panitikang tinalakay.

**I KNOW: Kaya ko ito:** Sa bahaging ito, ang mga mag-aaral ay magkakaroon ng Pagtatayang Gawain na may pamagat na **“SIYASATIN-GAMITIN”** na siyang susukat sa kanilang kasanayan sa natutunan sa Gramatikang tinalakay.

**Subukin pa natin:** Binubuo ito ng Pagtataya para sa malayang pagsasanay upang mapagtibay ang pagkakaunawa at kasanayan ng mga mag-aaral tungkol sa paksa.